SAXORUM CHARACTERES 



EX PRAESENTI MINERALOGIAE STATU 

 BREVITER EXPONENDI PERICULUM. 



AtTCTORE 



J. H. a FORSSELLES. 



•lure postulant, ut Geologia sit ad veram montium naturam plane conve- 

 niens vel ad Geognosiam veram et bene pertractatam accommodata et apta. 

 Quum autem haec, sicut omnes aliae doctrinae, non possit citius, quam scien- 

 tiae illae auxiliares, quas naturae investigator in subsidium adhibeat necesse 

 est, ad perfectionem pervenire, in bis rebus non desiderandi sunt, nisi suc- 

 cessivi, qui dicuntur, progressus, quibus propius propiusque ad finem lon- 

 ginquum certae cognitionis accedamus. Ad successum igitur Geologiae erit 

 necessarium hos progressus identidem recognoscere et ad observationes 

 nostras ad rerum naturam pertinentes applicare. In his recognitionibus magni 

 interest, ne pro certis habeamus ea, quae confirmatione egeant; hoc enim 

 nos potest ut ad veritatem admovere, ita depellere ab ilia. Si quid igitur 

 in natura examinanda erraverit Geognosiae cultor, id non solum ipsum de 

 recta via deducet sed etiam perturbabit omnes conclusiones, quae fiunt ex 

 iis, quae ab eo sunt allata, quin etiam possumus dicere nullam rationalem 

 Geologiam fieri posse, sine Geognosia certa et confirmata ; ex quo sequitur, 

 quum in hac a perfectione adhuc longe absimus, praesentia Geologorum 

 praecepta paene pro hypothesibus esse habenda. Ingeniis autem praeclaris 

 praediti homines in omnibus scientiae suae partibus versari volunt; fitque 

 inde profectus, quum alia sententia aliam quasi generet nutriatque. Itaque Geo- 

 gnosiae cultori cavendum est, ne quid, quod confirmatum non sit, in adum- 

 brandis depingendisque phaenomenis adhibeat, sed id summopere enitendum, 

 ut unaquaeque nota, qualis re vera sit, in phaenomeno et separato et cum 

 aliis conjuncto fideliter exprimatur. 



Ut exhibeatur tale adumbrationis specimen, primum distinguenda sunt 

 similia et dissimilia, et ante omnia sunt saxa nominibus et characteribus ita de- 

 finienda, ut aliud pro alio non possit haberi, neque phaenomena aliis propria 

 in alia transferantur perturbenturque notiones de ordine stratorum, quae- 

 que ad ilium pertinent. 



